pielikums

Valmieras pilsētas pašvaldības

domes 26.04.2018. lēmumam

Nr. (protokols Nr.4, .§)

**Nolikums**

**Par ielu tirdzniecību ikgadējos**

**Valmieras pilsētas svētkos**

**1. Vispārējie jautājumi**

* 1. Amatnieku un mājražotāju tirgus (turpmāk – Pasākums) tiek organizēts ikgadējo Valmieras pilsētas svētku laikā atbilstoši nolikumam “Par ielu tirdzniecību ikgadējos Valmieras pilsētas svētkos” (turpmāk – Nolikums).
  2. Tirdzniecības organizators ir Valmieras pilsētas pašvaldības iestāde “Valmiera muzejs” (turpmāk – Organizators), kas organizē tirdzniecību Valmieras muzeja, Valmieras senpilsētas un tai pieguļošajā teritorijā, pamatojoties uz Valmieras pilsētas pašvaldības izsniegtu atļauju ielu tirdzniecības organizēšanai Valmieras pilsētā.
  3. Tirdzniecības pretendents ir fiziska vai juridiska persona, kas ir iesniegusi pieteikumu tirdzniecībai Pasākumā (turpmāk – Pretendents).
  4. Tirdzniecības dalībnieks ir fiziska vai juridiska persona, kuru Organizators ir apstiprinājis dalībai Pasākumā (turpmāk – Dalībnieks). Tirdzniecības vietas tiks izvietotas saskaņā ar tirdzniecības vietu plānu. Tirdzniecības vietām tiks piešķirti kārtas numuri.
  5. Organizatora noteiktajā zonējumā, noteiktās vietās, tirgotājiem tiks piedāvāts elektrības pieslēgums. Dalībniekam pieteikumā jānorāda nepieciešamā jauda, kā arī līdzi jāņem savi elektrības vadu pagarinātāji.
  6. Tirdzniecības organizācija Pasākumā ir realizējama, atbilstoši Ministru kabineta 2010.gada 12.maija noteikumiem Nr.440 „Noteikumi par tirdzniecības veidiem, kas saskaņojami ar pašvaldību un tirdzniecības organizēšanas kārtību”, EK Regulu Nr. 852/2004 par pārtikas produktu higiēnu, Nolikuma nosacījumiem un citiem tirdzniecību regulējošiem normatīvajiem aktiem.
  7. Organizators no Pasākuma Dalībniekiem - tirgotājiem iekasē noteiktu maksu par tirdzniecības vietu, saskaņā ar Nolikumu.

**2. Tirdzniecības mērķi**

2.1. Popularizēt latviešu tautas seno amatu prasmes, sekmēt mājamatniecības un lietišķās mākslas attīstību, mājražotāju aktivitāti, kā arī popularizēt tautas materiālo, estētisko un ekoloģisko vērtību.

2.2. Saglabāt un pilnveidot tirgus tradīcijas, sekmējot ekonomisko aktivitāti reģionā.

2.3. Radīt izziņas, atpūtas un iepirkšanās iespējas Valmieras pilsētas, Vidzemes iedzīvotājiem, pilsētas viesiem un tūristiem no Latvijas un ārvalstīm.

1. **Prasības Pretendentiem ielu tirdzniecības veikšanai,**

**tirdzniecības vietas iekārtošanai un vizuālajam noformējumam**

* 1. Dalībnieks tirdzniecības vietu iekārto par saviem līdzekļiem, ar savu darbaspēku un ierīcēm.
  2. Tirdzniecība Pasākumā plānota no plkst. 9.00 līdz plkst. 16:00.
  3. Tirdzniecības vietas iekārtošana no plkst. 6:00 līdz plkst. 8.45, novākšana no plkst. 16:15 līdz plkst. 18:30.
  4. Tirdzniecības laikā aizliegta papildu produkcijas piegāde **izmantojot autotransportu**.
  5. Tirdzniecības laikā aizliegts uz tirdzniecības ielas izvietot elektrības ģeneratorus.
  6. Pēc tirdzniecības vietas iekārtošanas, autotransportam jāizbrauc no svētku norises vietas, bet ne vēlāk kā līdz plkst. 8:45.
  7. Priekšroka veikt ielu tirdzniecību ikgadējo Valmieras pilsētas svētu ielu tirdzniecības pasākumu laikā var tikt dota Dalībniekiem, kuri spēs nodrošināt Tirdzniecības vietas vienotu noformējumu ar baltām vai gaišām, vienkrāsainām (bēšas vai pelēkas, gaiši brūnas) nojumēm un teltīm (telts foto pievienojams pieteikumam), atbilstoši Pasākuma tematikai. Dalībnieks atbild par tirdzniecības vietas estētisku noformējumu.
  8. Nepieciešamo ielu tirdzniecības inventāru, kā arī galdus, krēslus, solus Pasākuma apmeklētāju ērtībai, nodrošina Dalībnieks, pieskaņojot tos teltij vai nojumei.
  9. Pasākuma organizatora norādījumi attiecībā uz ielu tirdzniecības vietu iekārtojumu ir galīgi un nav apstrīdami.
  10. Ja Dalībnieks neievēro Organizatora prasības attiecībā uz vietas iekārtošanu, vizuālo noformējumu vai arī piedalās tirdzniecībā ar precēm, kas neatbilst Pieteikumā norādītajām precēm, Organizators ir tiesīgas liegt tirdzniecības iespējas un izraidīt Dalībnieku no tirdzniecības vietas. Šajā gadījumā Dalībnieks zaudē tiesības veikt tirdzniecību Pasākumā un veiktie maksājumi netiek atgriezti.
  11. Dalībnieka pienākums ir nodrošināt regulāru atkritumu savākšanu savā tirdzniecības vietā, no galdiem un teritorijas pie tirdzniecības vietas Pasākuma norises laikā, kā arī pēc Pasākuma norises.
  12. Par tirdzniecības Pretendentu var būt gan fiziskā, gan juridiskā persona, kura reģistrējusies kā saimnieciskās darbības veicējs, un kuras tiek reģistrētas šādā prioritārā secībā:
      1. amatu meistari – individuālos latviešu tradicionālās un mūsdienu lietišķās mākslas dekoratīvu un ikdienā lietojamu priekšmetu izgatavotāji, kuri izstrādājumus gatavo pašrocīgi, izmantojot idejas, kas gūtas no latviešu tautas arheoloģiskā un etnogrāfiskā mantojuma (keramika, stikla apstrāde, pinumi, metālkalumi, ādas apstrāde, kokapstrāde, etnogrāfiskas un mūsdienīgas rotas, austi tekstila izstrādājumi, adījumi, tamborējumi, šuvumi, izšuvumi, filcējumi, batikas, individuāli ražoti tekstila izstrādājumu izejmateriāli – lins, vilnas dzija u.c.);
      2. Vidzemes un Latvijas lauku saimniecībās audzētas lauksaimniecības produkcijas (ķirbji, āboli, ogas u.c.), augļu, ogu, dārzeņu pārstrādes produktu (sukādes, sīrupi, ievārījumi u.c.), piena, gaļas, maizes, zivju un to pārstrādes produktu, biškopības produktu un konditorejas izstrādājumu ražotāji, un dabiskās kosmētikas, pirts lietu (ķermeņa kopšanas līdzekļi, pirts piederumi) individuālie ražotāji un grāmatu izdevēji;
      3. citi tirgotāji.
  13. Dalībniekam jānodrošina, lai tirdzniecības vietā būtu pieejami un pēc pieprasījuma tiktu uzrādīti šādi dokumenti:
      1. Organizatora izsniegta Tirdzniecības atļaujas kopija;
      2. speciālās atļaujas (licences), ja preču realizācijai tāda ir nepieciešama, saskaņā ar normatīvajiem aktiem, kopiju;
      3. citi dokumenti, kas pierāda preču izcelsmi, atkarībā no sortimenta veida.
  14. Pie tirdzniecības vietas jābūt izvietotai informācijai:
      1. juridiskām personām – firmas nosaukums, reģistrācijas numurs, par tirdzniecības vietu atbildīgā persona, tirdzniecības vietas numurs;
      2. fiziskām personām, pašnodarbinātajiem – vārds, uzvārds, tirdzniecības vietas numurs.

1. **Pretendentu pieteikšanās kārtība un vērtēšana**
   1. Pietiekties dalībai Pasākumā **var tikai elektroniski,** aizpildot pieteikuma anketu, kas publicēta [www.valmiera.lv](http://www.valmiera.lv) un <http://valmierasmuzejs.lv/> .
   2. Pieteikumu reģistrācija tirdzniecībai ik gadus tiek noteikta no **22.maija līdz 29.jūnijam**.
   3. **Tirdzniecības vieta tiek rezervēta, tiklīdz saņemta maksa par dalību Pasākumā.**
   4. Kā apstiprinājumu par dalību tirgū, dalībnieks no Organizatora saņem elektronisku apliecinājumu pieteikumā norādītajā e-pastā, par reģistrāciju tirgotāju sarakstā, bet tirdzniecības atļaujas kopiju, saņem reģistrējoties pasākuma vietā, noteiktajā tirgus dienā.
   5. Maksājums tiek veikts avansā, pamatojoties uz Organizatora elektroniski nosūtītu rēķinu. Ja dalībnieks nav veicis apmaksu noteiktā termiņā, tirdzniecības vieta netiek rezervēta.
   6. Organizatoram ir tiesības:
      1. Pieņemt izvērtēšanai tikai tos pieteikumus, kas aizpildīti atbilstoši prasībām;
      2. Izvērtēt Pretendenta norādītās produkcijas atbilstību pasākuma iecerei, nepieciešamības gadījumā, pieprasot papildu informāciju par produkciju - aprakstus un fotogrāfijas u.c.;
      3. Apstiprināt dalībai Pasākumā Pretendentus, kuru piedāvājums atbilst šī Nolikuma prasībām un kuru piedāvājums pēc Organizatora vērtējuma padara Pasākumu bagātīgāku un saistošāku apmeklētājiem;
      4. Neapstiprināt dalībai Pasākumā Pretendentus, kuru produkcijas saturs un/vai kvalitāte atzīta par Pasākumam neatbilstošu.
   7. Organizatora nolēmumi attiecībā uz tirdzniecības Dalībnieku atlasi un tirdzniecības vietu izkārtojumu ir galīgi un nav apstrīdami. Organizatoram ir tiesības pēc saviem ieskatiem izvietot un līdz Pasākuma sākumam mainīt Dalībnieku izkārtojumu tirdzniecībai paredzētajās vietās.
2. **Organizatora pienākumi un tiesības**
   1. Organizators ir atbildīgs par:
      1. tirdzniecības vietas ierādīšanu Pasākuma tirgotājiem;
      2. Pasākumā izmantotās teritorijas sakārtošanu pēc Pasākuma norises;
      3. Pasākuma tirgotāju nodrošināšanu ar labierīcībām (atkritumu konteineriem un bezmaksas tualetēm);
      4. Dalībniekiem, kuri tirgo pārtikas preces un, kuru preču uzglabāšanas noteikumi tirdzniecības laikā paredz aukstuma iekārtu izmantošanu, attiecīgajā tirdzniecības zonējumā, tirdzniecības vietās tiek nodrošināts elektrības pieslēgums (Dalībnieks nodrošina elektriskos pagarinātājus);
      5. Nepieciešamajām caurlaidēm transportam preču un/vai tirdzniecības iekārtu piegādei Pasākuma iekārtošanas un demontāžas laikā.
   2. Strīdus jautājumi tiek risināti ar Organizatora pilnvarotu pārstāvi.
   3. Par Nolikuma nosacījumu pārkāpšanu un Organizatora rīkojumu neievērošanu, Organizatoram ir tiesības izraidīt tirgotāju no tirdzniecības teritorijas.
   4. Ja pieteikums dalībai Pasākumā tiek atsaukts no Dalībnieka puses vai Dalībnieks neierodas uz Pasākumu, tad Organizatoram ir tiesības izmantot pieteikto tirdzniecības vietu pēc saviem ieskatiem. **Tirdzniecības vietas maksājums netiek atmaksāts.**

**6. Dalībnieka pienākumi un tiesības**

* 1. Pasākuma Dalībnieks atbild par tirdzniecībai nepieciešamo aprīkojumu (galdiem, krēsliem, nojumēm u.c. inventāru).
  2. Dalībnieks ir atbildīgs par tīrības un kārtības ievērošanu, uzturēšanu savā tirdzniecības vietā, un par savas tirdzniecības vietas sakopšanu pēc Pasākuma beigām.
  3. Izsniegtajām tirdzniecības atļauju kopijām jāatrodas Dalībnieka tirdzniecības vietā. Atļaujā ierakstītā fiziskā vai juridiskā persona/uzņēmuma pārstāvis ir atbildīgs par šī Nolikuma ievērošanu un kārtību tirdzniecības vietā.
  4. Ja pārbaudes laikā tirdzniecības vietā nav sastopama atbildīgā persona, tirgotais produkcijas veids un/vai saturs atšķiras no pieteikumā reģistrētā un/vai Dalībnieks ir patvaļīgi mainījis tirdzniecības vietu, un/vai patvaļīgi izvieto preci ārpus ierādītās tirdzniecības vietas Organizatoram ir tiesības, pieprasīt novērst pārkāpumu.
  5. Ja pārkāpums netiek novērsts, vai tiek izdarīts atkārtoti, Organizatoram ir tiesības vienpusēji sastādīt pārkāpuma konstatācijas aktu, pārtraukt Dalībnieka dalību Pasākumā pirms tā beigām, un nākamajos pasākumos atteikt dalību šim Dalībniekam.
  6. Tirdzniecības vietā jāievēro mazumtirdzniecības noteikumi un citi tirdzniecību reglamentējoši normatīvie akti, kā arī atsevišķu preču aprites, izplatīšanas, publiskas demonstrēšanas vai reklamēšanas īpašā kārtība, kas noteikta normatīvajos aktos. Dalībnieks ir atbildīgs par normatīvo aktu prasību izpildi tirdzniecības vietā.
  7. Dalībnieks nav tiesīgs izvietot reklāmu un izplatīt reklāmas materiālus bez saskaņošanas.
  8. Dalībniekam pēc kontrolējošo institūciju vai tirgus Organizatora pieprasījuma ir jāuzrāda nepieciešamie dokumenti.
  9. Dalībnieks ir atbildīgs par sanitāro un higiēnas prasību, ugunsdrošības noteikumu un darba drošības noteikumu, tirdzniecības noteikumu ievērošanu tirdzniecības vietā.
  10. Dalībnieka pienākums ir ievērot Organizētāja noteikto Pasākuma norises laiku. Dalībniekam nav tiesību veikt tirdzniecību pēc Pasākuma norises laika, kā arī demontēt tirdzniecības vietu ātrāk pulksten 16.15 noteiktajā tirgus dienā.
  11. Dalībnieks ir atbildīgs par savlaicīgu ierašanos tirgošanās vietā.
  12. Dalībniekam ir pienākums, piegādājot preci tirdzniecības vietai, ievērot šādus noteikumus:
      1. iebraukt tirdzniecības teritorijā ar autotransportu un izkraut preces atļauts tikai pirms Organizatora noteiktā Pasākuma sākuma laika;
      2. pēc preču izkraušanas, automašīna jānovieto Organizatora norādītajā vietā;
      3. tirdzniecība no automašīnas atļauta tikai ar īpašos gadījumos ar speciāli aprīkotām automašīnām (ar aukstuma vitrīnām, u.c. speciālo aprīkojumu), kas rakstveidā saskaņoti ar Organizatoru.
  13. Dalībnieka pieteikums dalībai ir apliecinājums tam, ka ar Nolikuma noteikumiem tas ir iepazinies un tiem piekrīt.

**7. Preču grupas un** **maksa par tirdzniecības vietu**

7.1. Organizatora rīkotajā Pasākumā maksa par tirdzniecības, ieskaitot PVN, tiek noteikta šādā apmērā:

**CENRĀDIS**

|  |  |  |  |  |
| --- | --- | --- | --- | --- |
| **Nr.** | **Preču sortiments** | **Mērvienība** | **Tirdzniecības vietas nomas maksa dienā** | **P**  **Piezīmes/**  **Tirdzniecības vietas izmēra solis 1 tekošais metrs** |
| 1. | Pašu izgatavotu mākslas priekšmetu, lietišķās mākslas un daiļamatniecības izstrādājumu tirdzniecība (amatnieki, mājražotāji, mākslinieki) | m | 5,60 | No tirdzniecības **nodevas** atbrīvojami tikai 16.11.2007. Valmieras pilsētas pašvaldības saistošajos noteikumos Nr. 44. 9.punktā minētie tirdzniecības dalībnieki |
| 2. | Pašu audzēta lauksaimniecības produkcija | m | 4,00 | Dārzeņi, garšaugi, augļi, stādi, augļu koki, floristikas materiāli, tējas u.c. |
| 3. | Svaiga savvaļā iegūta produkcija | m | 4,00 | produkcija bez pārstrādes pazīmēm |
| 4. | Pašu ražoti pārtikas produkti (augu un dzīvnieku izcelsmes) | m | 6,00 | Pārtikas produkti |
| 5. | Pašu ražoti alkoholiskie dzērieni (alus, vīns, sidrs u.c. alkoholiskie dzērieni). | m | 10,00 |  |
| 6. | Latvijā rūpnieciski ražotas pārtikas vai nepārtikas preces | m | 7,00 | Preces, kas atbilst Pasākumam |
| 7. | Saldējums, saldējuma kokteiļi, cukurvate, popkorns utt. | m | 7,00 | Pašu ražots.  Pieņem ierobežotu vietu skaitu. |
| 8. | Atrakcijas, loterijas, prezentācijas | m | 15,00 | Atrakcijas, aktivitātes, piemēram, piepūšamās atrakcijas u.c. |
| 9. | Iespieddarbi, mūzikas ieraksti | m | 5,60 |  |
| 10. | Firmu reklāmas aktivitātes, akcijas**,** loterijas, izlozes,kas ir saistītas ar Pasākuma koncepciju. | m | 50,00  (min. 3m = 150 EUR) | Pēc organizatora izvērtējuma |
| 12. | Valmieras muzeja inventāra izmantošana | gab. | 4.20 |  |
| 13. | Elektrības pieslēgums tirdzniecības vietai | vienība | 4.20 |  |

* 1. No maksas par tirdzniecības vietu pilnā apmērā ir atbrīvoti Pasākuma Dalībnieki, kuri:

7.2.1. veic amata prasmju demonstrējumus un papildina Pasākuma kultūras programmu, to saskaņojot ar Organizatoru;

7.2.2. finansiāli atbalstījuši Pasākumu.

Domes priekšsēdētājs Jānis Baiks

|  |  |  |
| --- | --- | --- |
| SAGATAVOJA  Valmieras muzeja direktore    Iveta Blūma  2018.gada \_\_.aprīlī |  |  |